**GEOGRAFIJA, 9. razred, 3. teden** (30. 3. – 3. 4. 2020)

1. **šolska ura: LEGA, PODNEBJE IN POSELITEV PREDALPSKIH POKRAJIN**
* V **učbeniku** na **str. 98** si na zemljevidu Delitev predalpskih pokrajin dobro oglejte **lego, delitev in naravne enote** Predalpskih pokrajin. Vse napisane naravne enote **poiščite** in ponovite še na **ročnem zemljevidu Slovenije**.
* V **učbeniku** na **str. 98-101** (zgoraj, do Zahodnega predalpskega hribovja) si **preberite** snov o naravnih in družbenih značilnostih Predalpskih pokrajin. Dobro si oglejte klimograme in jih primerjajte med sabo, preglejte tudi fotografije. V zvezek samostojno napišite kratek miselni vzorec o tej snovi (v pomoč: iz miselnega vzorca lahko povlečete vejice o geološki sestavi, podnebju, rastlinstvu, rekah, poselitvi, gospodarstvu). Snov je pravzaprav ponovitev osnovnih naravnih in družbenih značilnosti Slovenije, ki smo jih že obravnavali, tako da z razumevanjem ne bi smeli imeti težav. Model miselnega vzorca najdete na naslednji strani.
* **Preverite svoje znanje** s pomočjo spletnih vsebin:
	+ V **spletnem učbeniku** <https://eucbeniki.sio.si/geo9/2642/index.html> preberite snov o **površju, podnebju, rastlinstvu in vodovju Predalpskih pokrajin**. Preglejte vse strani v zavihku **STRANI** (od str. 153 do 162) in **rešite vse naloge**.
1. **šolska ura: ZAHODNO PREDALPSKO HRIBOVJE**
* V **učbeniku** na **str. 101** **preberite** **odlomek o bolnišnici Franja**. Razmislite o pomenu partizanskih bolnišnic, pa tudi o kulturni dediščini.
* V **učbeniku** na **str. 98** si še enkrat **oglejte** **lego Zahodnega predalpskega hribovja**. S pomočjo **ročnega zemljevida Slovenije** **določite točno lego** Zahodnega predalpskega hribovja (začenja se na italijanski meji in na vzhodu sega do Ljubljanske kotline ) in **glavna hribovja** v njem: **Idrijsko hribovje, Cerkljansko hribovje, Škofjeloško hribovje, Polhograjsko hribovje**. Skoraj vsa ta hribovja imajo zelo strma pobočja, vanje pa so vrezane ozke doline in grape (zlasti Cerkljansko in Idrijsko hribovje).
	+ **Najvišji vrhovi teh hribovij:** **Porezen** (1630 m) v Cerkljanskem hribovju, **Blegoš** (1562 m) v Škofjeloškem hribovju, Mali Golak (1495 m) v Idrijskem hribovju, **Pasja ravan** (1029 m) v Polhograjskem hribovju. **Poiščite jih** na **zemljevidu Slovenije**.
* V **učbeniku** na str. **101-102** **preberite** besedilo o **Zahodnem predalpskem hribovju**. V **zvezke naredite kratke povzetke** o: **kamninski sestavi**, **poselitvi**, **gospodarstvu**, pomembnejših **rekah** in **večjih krajih** v pomembnejših dolinah Zahodnega predalpskega hribovja. Če vam samostojno delanje zapiskov povzroča težave, si lahko ogledate **primer zapisa v zvezek** na 3. strani tega dokumenta. Naravne enote, ki so tam napisane z **modro barvo**, morate **znati pokazati** na **zemljevidu Slovenije**.
* **Preverite svoje znanje**:
	+ **Utrjujte** svoje poznavanje naravnih enot Predalpskih pokrajin na **zemljevidu Slovenije**. **Ponovite** bistvene značilnosti **kamninske sestave**, **poselitve** in **gospodarstva Zahodnega predalpskega hribovja** ter razmišljajte o njihovi **povezanosti**.
1. šolska ura: zapis v zvezek, izdelava miselnega vzorca

**PREDALPSKE POKRAJINE** (velik naslov)

**Lega, podnebje in poselitev Predalpskih pokrajin**

Hribovja: **Zahodno, Vzhodno** in **Severovzhodno predalpsko hribovje**.

Manjše kotline: **Velenjska, Slovenjegraška**.

Večje kotline: **Ljubljanska, Celjska**.

gospodarstvo

poselitev

reke

rastlinstvo

podnebje

geološka sestava

**NARAVNE IN DRUŽBENE ZNAČILNOSTI PREDALPSKIH POKRAJIN**

1. šolska ura: primer zapisa v zvezek. Modro obarvane naravne enote znate pokazati na zemljevidu Slovenije.

**Zahodno predalpsko hribovje**

**Glavna hribovja:**

* + **Idrijsko hribovje**
	+ **Cerkljansko hribovje**
	+ **Škofjeloško hribovje**
	+ **Polhograjsko hribovje**

**Kamninska sestava:**

* mezozojski apnenci in dolomiti (višji deli površja, ostrejši vrhovi)
* paleozojski glinavci in peščenjaki (nižji in bolj uravnani deli)

**Poselitev:**

* zaselki in samotne kmetije

**Gospodarstvo:**

* kmetijstvo (živinoreja, gozdarstvo)
* turizem na kmetijah
* nekaj starih industrijskih krajev

**Pomembnejše reke:**

* Soča, Idrijca, Bača, Selška in Poljanska Sora

**Večji kraji** v pomembnejših dolinah:

* dolina ob srednjem toku Soče: Kobarid, Tolmin, Most na Soči (HE Doblar)
* dolina Idrijce: Idrija (včasih rudnik živega srebra), Cerkno (smučišče)
* dolina Poljanske Sore: Železniki
* dolina Selške Sore: Žiri, Gorenja vas (včasih rudnik uranove rude)
* na stičišču Selške in Poljanske Sore: Škofja Loka (dosti industrije)